SET ปิดบวก 1 จุด ผันผวนตามราคาน้ำมัน ลุ้นสัปดาห์หน้าฟื้นตัวรับแรงหนุนกองทุน SSF
SET ปิดบวก 1 จุด ผันผวนตามราคาน้ำมัน ลุ้นสัปดาห์หน้าฟื้นตัวรับแรงหนุนกองทุน SSF โดยดัชนีตลาดหุ้นไทยปิดวันนี้ที่ระดับ 1,138.84 จุด เพิ่มขึ้น 0.57 จุด หรือ 0.05% มูลค่าการซื้อขาย 59,760.26 ล้านบาท
3 เม.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,138.84 จุด เพิ่มขึ้น 0.57 จุด หรือ 0.05% มูลค่าการซื้อขาย 59,760.26 ล้านบาท
10 หุ้นดันดัชนี

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยวันนี้ฟื้นตัว รับปัจจัยหนุนหลักจากกลุ่มพลังงาน หลังจากประธานาธิบดีโดนัลด์ ทรัมป์ ของสหรัฐ ได้แสดงความเชื่อมั่นว่า ซาอุดีอาระเบียและรัสเซียจะบรรลุข้อตกลงเพื่อยุติสงครามราคาน้ำมัน แต่อย่างไรก็ตามในวันนี้ดัชนียังมีความผันผวนอย่างต่อเนื่องตามราคาน้ำมัน ที่ผันผวนค่อนข้างมาก เนื่องจากทางรัสเซียได้ออกมาปฏิเสธข่าวดังกล่าว
สำหรับแนวโน้มการลงทุนในสัปดาห์หน้า คาดว่าดัชนีตลาดหุ้นไทยมีโอกาสที่จะปรับตัวขึ้นได้ต่อ โดยได้รับปัจจัยหนุนจากความคาดหวังเม็ดเงินกองทุนเพื่อการออมระยะยาว (SSF) พิเศษที่จะเริ่มเข้ามาในสัปดาห์หน้า แต่อย่างไรก็ตามยังคงต้องมีความระมัดระวัง เกี่ยวกับผลประกอบการบริษัทจดทะเบียน (บจ.) ในช่วงไตรมาส 1/63 ที่จะทยอยออกมา โดยเฉพาะในส่วนของกลุ่มที่จะได้รับผลกระทบจากการแพร่ระบาดของเชื้อไวรัสโควิด-19 พร้อมให้กรอบการเคลื่อนไหวที่ แนวรับ 1,133 จุด และแนวต้าน 1,177 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 9,502.33 ล้านบาท ปิดที่ 35.50 บาท เพิ่มขึ้น 1.75 บาท
PTTEP มูลค่าการซื้อขาย 4,784.97 ล้านบาท ปิดที่ 79.00 บาท เพิ่มขึ้น 3.75 บาท
BAM มูลค่าการซื้อขาย 3,292.50 ล้านบาท ปิดที่ 21.10 บาท ลดลง  0.20 บาท
PTTGC มูลค่าการซื้อขาย 2,441.39 ล้านบาท ปิดที่ 36.75 บาท เพิ่มขึ้น 2.00 บาท
TOP มูลค่าการซื้อขาย 1,769.01 ล้านบาท ปิดที่ 36.75 บาท เพิ่มขึ้น 1.75 บาท